
МИНИСТЕРСКИ СЪВЕТ
-------------------------------------------------------------------------------------------------------

ПОСТАНОВЛЕНИЕ

№……………………..
от………………………2026 г.

за изменение и допълнение на Наредба за излязлото от употреба електрическо и електронно оборудване, приета с Постановление № 256 на Министерския съвет от 13.11.2013 г., обн., ДВ, бр. 100 от 2013 г., изм., бр. 30 от 2016 г., бр. 47 и бр. 60 от 2018 г., бр. 2 от 2021 г.,
бр. 100 от 2022 г. 


МИНИСТЕРСКИЯТ СЪВЕТ
ПОСТАНОВИ:


§ 1. В чл. 6 се създава ал. 5:
„(5) Маркировката по ал. 1 се прилага за: 
1. Електрическо и електронно оборудване, пуснато на пазара след 13 август 2005 г.;
2. Фотоволтаични панели, пуснати на пазара след 13 август 2012 г.;
3. Електрическо и електронно оборудване по чл. 3, ал. 1, т. 1, буква „б“ и което не попада в обхвата на чл. 3, ал. 1, т. 1, буква „а“, когато това ЕЕО е пуснато на пазара от 15 август 2018 г.“

§ 2. В чл. 7, ал. 1, т. 3 след думите „13 август 2005 г.“ се добавя „и за фотоволтаични панели информация, че са пуснати на пазара от 13 август 2012 г.“ 

§ 3. В чл. 10 се правят следните изменения и допълнения:

1. В ал. 1 накрая се поставя запетая и се добавя: 
„както следва:
1. за ИУЕЕО, образувано от ЕЕО по чл. 3, ал. 1, т. 1, буква „а“, различно от фотоволтаични панели, когато това ЕЕО  е пуснато на пазара след 13 август 2005 г.;
2. за ИУЕЕО, образувано от фотоволтаични панели, когато тези фотоволтаични панели са пуснати на пазара от 13 август 2012 г.;
3. за ИУЕЕО, образувано от ЕЕО по чл. 3, ал. 1, т. 1, буква „б“ и което не попада в обхвата на чл. 3, ал. 1, т. 1, буква „а“, когато това ЕЕО е пуснато на пазара от 15 август 2018 г.
4. за флуорсъдържащите парникови газове, изброени в приложения I и II към Регламент (ЕС) 2024/573 на Европейския парламент и на Съвета от 7 февруари 2024 година за флуорсъдържащите парникови газове, за изменение на Директива (ЕС) 2019/1937 и за отмяна на Регламент (ЕС) № 517/2014, от ЕЕО, когато това оборудване е пуснато на пазара от 11 март 2024 г.“

2. Създават се ал. 10 и 11: 
„(10) Количеството ИУЕЕО (в тонове), образувано от ЕЕО по чл. 3, ал. 1, т. 1, буква "а", различно от фотоволтаични панели, и пуснато на пазара на 13 август 2005 г. или преди това („стари отпадъци“), което всяко лице по ал. 1 е длъжно да събере, е равно на частта от количеството, за което са отговорни всички лица за съответната година, съответстваща на пазарния му дял за същата година.“
(11) Пазарният дял по ал. 10 се изчислява съгласно формулата по приложение № 6 за всяка една категория по приложение № 1 или по приложение № 3, поотделно.“

§ 4. В чл.11 се правят следните изменения и допълнения:
1. В ал.1 след думите "извън бита“ се добавя: „с изключение на фотоволтаични панели, пуснати на пазара преди 13 август 2012 г.”
2. Създава се нова ал. 4:
„(4) Задълженията по ал. 2 и ал. 3 се отнасят и за събирането, транспортирането, съхраняването, предварителното третиране, рециклирането, оползотворяването и обезвреждането на флуорсъдържащи парникови газове, изброени в приложения I и II към Регламент (ЕС) 2024/573, от ЕЕО, когато това оборудване е пуснато на пазара от 11 март 2024 г.“

§ 5.  В Приложение № 5 към чл. 6, ал. 1 след "БДС EN 50419“, се добавя „:2022“

§ 6.  В „Приложение № 6 към чл. 10, ал. 6 след думите "чл. 10, ал. 6" се добавя: „и ал. 11“.

§ 7. В §2 от Допълнителните разпоредби се създават нови т.4 и т. 5 :
„т. 4. Директива (ЕС) 2024/884 на Европейския парламент и на Съвета от 13 март 2024 година за изменение на Директива 2012/19/ЕС относно отпадъци от електрическо и електронно оборудване (OВ, L 19.3.2024).
т. 5. Член 9 от Регламент (ЕС) 2024/573 на Европейския парламент и на Съвета от 7 февруари 2024 г. за флуорсъдържащите парникови газове, за изменение на Директива (ЕС) 2019/1937 и за отмяна на Регламент (ЕС) № 517/2014 (OJ L, 2024/573, 20.2.2024).“

